(N á v r h)

Vyhláška
Ministerstva životného prostredia Slovenskej republiky
zo .....................,
ktorou sa mení a dopĺňa vyhláška Ministerstva životného prostredia Slovenskej republiky č. 489/2002 Z. z., ktorou sa vykonávajú niektoré ustanovenia zákona o prevencii závažných priemyselných havárií a o zmene a doplnení niektorých zákonov

	Ministerstvo  životného  prostredia  Slovenskej republiky podľa § 7 ods. 6, § 8 ods. 5 a § 22 ods. 10 zákona č. 261/2002 Z. z. o prevencii závažných priemyselných havárií a o zmene a doplnení  niektorých zákonov v znení zákona č. .../2005 Z. z. (ďalej len „zákon“) ustanovuje:

Čl. I

	Vyhláška Ministerstva životného prostredia Slovenskej republiky č. 489/2002 Z. z., ktorou sa vykonávajú niektoré ustanovenia zákona o prevencii závažných priemyselných havárií a o zmene a doplnení niektorých zákonov, sa mení a dopĺňa takto:

	1. V § 2 ods. 1 v písmene f) sa slová „§ 4 ods. 6 a 8 zákona“ nahrádzajú slovami „§ 4 ods. 7 a 9 zákona“.

	2. V § 3 v úvodnej vete sa slová „(§ 4 ods. 5 zákona)“ nahrádzajú slovami „(§ 4 ods. 6 zákona)“.

	3. V § 9 ods. 2 sa slová „prípadne tiež“ nahrádzajú slovami „ako aj“ a na konci sa pripájajú slová „(ďalej len „cudzí podnikateľ“)“.

	
	4. § 9 sa dopĺňa odsekom 4, ktorý znie:
„(4) Príloha č. 2 sa primerane vzťahuje aj na vypracovanie programu prevencie závažných priemyselných havárií.“.

5. V § 10 odsek 7 znie:
„(7) Bezpečnostný riadiaci systém v oblasti podľa § 9 ods. 3 písm. e) obsahuje určenie a uplatňovanie najmä postupov
a) na systematickú analýzu predvídateľných nebezpečenstiev vyplývajúcich z prevádzky podniku alebo spojených s touto prevádzkou, ako aj predvídateľných druhov závažných priemyselných havárií,“.
b) na prípravu, prehodnocovanie a aktualizáciu havarijných plánov pre nebezpečenstvá a závažné priemyselné havárie podľa písmena a), na ich precvičovanie a na oboznamovanie príslušných subjektov s nimi.“.

	6. V § 19 ods. 9 sa slovo „iného“ nahrádza slovom „cudzieho“ a vypúšťajú sa slová „vykonávajúcich s vedomím prevádzkovateľa práce v podniku“.

	7. V § 21 ods. 1 sa slová „§ 22 ods. 1 a 3 zákona“ nahrádzajú slovami „§ 22 ods. 1 a 4 zákona“.

	 8. V § 21 sa za odsek 1 vkladá nový odsek 2, ktorý znie:
„(2) Informácia podľa odseku 1 má byť podľa potreby bližšie špecifikovaná 
a)	z hľadiska jednotlivých skupín verejnosti alebo objektov potenciálne dotknutých závažnou priemyselnou haváriou napríklad
1. pre citlivé skupiny obyvateľstva (najmä škôlky, školy, domovy dôchodcov, nemocnice),
2. pre miesta a objekty, kde sa pravidelne zhromažďuje väčší počet ľudí (najmä štadióny, železničné stanice a autobusové stanice, priemyselné podniky a iné podniky a zariadenia, objekty a priestory na rekreáciu, kultúru a oddych, obytné domy),
b)	z hľadiska jednotlivých reprezentatívnych druhov závažných priemyselných havárií   (nadmerná emisia, požiar, výbuch alebo ich kombinácia, s prítomnosťou jednej alebo viacerých vybraných nebezpečných látok) a rozsahu ich možných následkov.“.
		Doterajšie odseky 2 a 3 sa označujú ako odseky 3 a 4.

	 9. V § 21 ods. 4 sa slová „(§ 22 ods. 2 a 3 zákona)“ nahrádzajú slovami „(§ 22 ods. 2  a 4 zákona)“.

	 10. Doterajší text § 22 sa označuje ako odsek 1 a dopĺňa sa odsekom 2, ktorý znie:
	„(2) Vzor oznámenia podľa odseku 1 je uvedený v prílohe č. 5 časti A.“.

	 11. V § 23 sa za odsek 1 vkladá nový odsek 2, ktorý znie:
	„(2) Vzor písomnej správy podľa odseku 1 je uvedený v prílohe č. 5 časti B.“.
		Doterajší odsek 2 sa označuje ako odsek 3.

	 12. § 23 sa dopĺňa odsekom 4, ktorý znie:
	„(4) Vzor písomnej správy podľa odseku 3 je uvedený v prílohe č. 5 časti C.“.

	 13. V § 25 ods. 2 sa slová „§ 23 ods. 2“ nahrádzajú slovami „§ 23 ods. 3 a 4“.

	 14. V § 26 sa slová „(§ 18 ods. 4 zákona)“ nahrádzajú slovami „(§ 18 ods. 5 zákona)“.

	 15. V prílohe č. 2 časť A písm. b) piaty bod znie:
    „5. identifikáciu potrieb školenia a výcviku zamestnancov vrátane určenia činností vyžadujúcich osobitné školenie a výcvik, ich zabezpečenie a hodnotenie ich úrovne a účinnosti podľa písmen c) a d),“.

 16. V prílohe č. 2 sa doterajší text časti A označuje ako odsek 1 a dopĺňa sa odsekom 2, ktorý znie:
	„(2) Odsek 1 sa primerane vzťahuje aj na zamestnancov cudzieho podnikateľa.“.

	 17. V prílohe č. 5 sa nad nadpis „Oznámenie o vzniku závažnej priemyselnej havárie...“ vkladajú slová „Časť A“ a v nadpise sa za slová „§ 22“ vkladajú slová „ods. 2“.

	 18. V prílohe č. 5 sa nad nadpis „Písomná správa prevádzkovateľa o vzniku závažnej priemyselnej havárie podľa § 23 ods. 1...“ vkladajú slová „Časť B“ a v nadpise sa slová „podľa § 23 ods. 1“ nahrádzajú slovami „podľa § 23 ods. 2“.

	 19. V prílohe č. 5 sa nad nadpis „Písomná správa prevádzkovateľa o vzniku závažnej priemyselnej havárie podľa § 23 ods. 2...“ vkladajú slová „Časť C“ a v nadpise sa slová „podľa § 23 ods. 2“ nahrádzajú slovami „podľa § 23 ods. 4“.

	 20. Slová „okresný úrad“ sa vo všetkých tvaroch v celom texte vyhlášky nahrádzajú slovami „obvodný úrad životného prostredia“ v príslušnom tvare.

Čl. II

	Táto vyhláška nadobúda účinnosť 1. júla 2005.